钦定古今图书集成/明伦汇编/闺媛典/第126卷 > 张彦聪妻范氏〈钱氏附〉
## 钦定古今图书集成/明伦汇编/闺媛典/第126卷 > 张彦聪妻范氏〈钱氏附〉

按《嵊县志》：“范氏，张彦聪妻，名佛寿，年二十一，适彦聪。
五年生子甫周。聪亡，聪弟彦明妻钱氏名德善，年二
十九，明亦没子俱在襁褓，妯娌共矢靡他。家贫，纺绩
以养舅姑，抚育诸子。舅姑年八十馀，相继弃养。值兵
兴，丧不能举，二妇日夜号恸，邻人怜之，相与舆榇葬
于先茔侧，二妇携诸孤庐墓旁，闻者惊异，名其葬地”
曰“张墅。”洪武元年还居西隅旧址。有司以闻旌表。范
年八十六卒，钱亦年八十有二，合葬游谢乡。